
Par finansējuma precizēšanu, kas paredzēts Valsts ugunsdzēsības un glābšanas dienesta Cēsu ugunsdzēsības depo telpu Ata Kronvalda ielā 52, Cēsīs, un Valsts policijas Latgales reģiona pārvaldes telpu Daugavpils cietoksnī nomas maksai, aprīkojuma iegādei un uzturēšanas izdevumu segšanai
· 1. Atbalstīt Iekšlietu ministrijas priekšlikumu par finansējuma izmaiņām:
· 1.1. ilgtermiņa saistībām:
· 1.1.1. Valsts ugunsdzēsības un glābšanas dienesta Cēsu ugunsdzēsības depo lietotā nekustamā īpašuma (kadastra Nr. 4201 004 0808) Ata Kronvalda ielā 52, Cēsīs, nomas maksas izdevumu segšanai valsts akciju sabiedrībai “Valsts nekustamie īpašumi” − 2014. gadā 41 211 euro apmērā, 2015. gadā 475 919 euro apmērā, 2016., 2017., 2018. un 2019. gadā 494 530 euro apmērā, no 2020.gada līdz 2023.gadam katru gadu 483 490 euro apmērā, 2024.gadā 509 826 euro apmērā, no 2025.gada līdz 2027.gadam (ieskaitot) katru gadu 571 972 euro apmērā, no 2028.gada līdz 2042.gadam katru gadu 568 448 euro apmērā, 2043.gadā 514 168 euro apmērā un 2044. gadā 471 050 euro apmērā (nomas maksa līdz 2044. gada 21. decembrim (ieskaitot));
· 1.1.2. Valsts policijas Latgales reģiona pārvaldes Daugavpils cietoksnī lietotā nekustamā īpašuma (kadastra Nr. 0500 011 1709) Komandanta ielā 7, Daugavpilī, un nekustamā īpašuma (kadastra Nr. 0500 011 2015) Hospitāļa ielā 3, Konstantīna ielā 8, 2. Oficieru ielā 3, Daugavpilī, daļas nomas maksas izdevumu segšanai valsts akciju sabiedrībai “Valsts nekustamie īpašumi” − 2013. gadā 673 136 latu (957 786 euro) apmērā, 2014., 2015., 2016., 2017., 2018. un 2019.gadā 1 428 476 euro apmērā, 2020., 2021., 2022. un 2023.gadā 1 380 671 euro, 2024.gadā 1 378 366 euro, turpmākajos 18 gados katru gadu 1 295 713 euro un 2043. gadā 449 320 euro apmērā (nomas maksa līdz 2043. gada 5. maijam (ieskaitot));
· 1.2. uzturēšanas izdevumiem:
· 1.2.1. Valsts ugunsdzēsības un glābšanas dienesta Cēsu ugunsdzēsības depo telpu Ata Kronvalda ielā 52, Cēsīs, uzturēšanas izdevumu segšanai − 2015.gadā un turpmāk katru gadu 54 932 latu (78 161 euro) apmērā;
· 1.2.2. Valsts policijas Latgales reģiona pārvaldes telpu Daugavpils cietoksnī uzturēšanas izdevumu segšanai − 2013.gadā 54 049 latu (76 905 euro) apmērā un turpmāk katru gadu 58 963 latu (83 897 euro) apmērā;
· 1.3. vienreizējiem izdevumiem:
· 1.3.1. Valsts ugunsdzēsības un glābšanas dienesta Cēsu ugunsdzēsības depo telpu Ata Kronvalda ielā 52, Cēsīs, aprīkojuma iegādei − 2014.gadā 99 197 latu (141 145 euro) apmērā;
· 1.3.2. Valsts policijas Latgales reģiona pārvaldes telpu Daugavpils cietoksnī aprīkojuma iegādei − 2013.gadā 333 269 latu (474 199 euro) apmērā.
(Grozīts ar MK 20.04.2016. rīkojumu Nr. 261; MK 06.11.2019. rīkojumu Nr. 556)
· 2. Finanšu ministrijai (valsts akciju sabiedrībai "Valsts nekustamie īpašumi") nodrošināt Valsts ugunsdzēsības un glābšanas dienesta Cēsu ugunsdzēsības depo būvniecības Ata Kronvalda ielā 52, Cēsīs, pabeigšanu līdz 2014.gada 1.novembrim, nosakot, ka plānotais nomas līguma sākuma termiņš ir 2014.gada 1.decembris.
· 3. Pēc šā rīkojuma 2.punktā minētā objekta nodošanas ekspluatācijā:
· 3.1. Finanšu ministrijai (valsts akciju sabiedrībai "Valsts nekustamie īpašumi") septiņu mēnešu laikā iesniegt Iekšlietu ministrijā precizētu nomas maksas aprēķinu atbilstoši faktiskajām būvniecības, piesaistītā kapitāla un apsaimniekošanas izmaksām;
· 3.2. Iekšlietu ministrijai iesniegt noteiktā kārtībā Ministru kabinetā rīkojuma projektu par šā rīkojuma 1.1.1.apakšpunktā minēto ilgtermiņa saistību precizēšanu.
(Grozīts ar MK 15.04.2015. rīkojumu Nr.199)
· 4. Atzīt par spēku zaudējušu Ministru kabineta 2012.gada 6.novembra rīkojumu Nr.527 "Par finansējuma precizēšanu, kas paredzēts Valsts ugunsdzēsības un glābšanas dienesta Cēsu ugunsdzēsības depo telpu Ata Kronvalda ielā 52, Cēsīs, un Valsts policijas Latgales reģiona pārvaldes telpu Daugavpils cietoksnī nomas maksai, aprīkojuma iegādei un uzturēšanas izdevumu segšanai" (Latvijas Vēstnesis, 2012, 177.nr.).

